पाएं अपने शहर की ताज़ा ख़बरें और फ्री ई-पेपरडाउनलोड करें
पटना। बिहार में लोकसभा की एक सीट पर उप चुनाव में आज वोट पड़ गया। मगर चुनाव का पारा अब चढऩा शुरू हुआ। सीवान, छपरा से लेकर पटना के सियासी गलियारे तक मोबाइल हनहनाते रहे। कितना परसेंट पोल हुआ? महिलाएं निकली या नहीं? अति पिछड़ा कहां जा रहे हैं। मुसलमानों का क्या रूझान है? आज हुए मतदान में 50 फीसदी वोट पड़ा।
जदयू हो या राजद, सभी जगह इन्हीं सवालों से सामना था। उन्हें अपने-अपने जातीय आधार वाले वोट को लेकर कोई दुविधा नहीं थी। दुविधा थी तो महिलाओं, मुसलमानों और अति पिछड़ों के वोट को लेकर सबसे ज्यादा मगजमारी थी। ये ऐसे वोट थे जिस पर जदयू और राजद का दावा था।
लेकिन नये हालातों में इसका महत्व इसलिए बढ़ जाता है कि ये वोट कभी राजद अथवा लालू प्रसाद के साथ होते थे। अब क्या होगा? क्या उनका झुकाव पूरी तरह नीतीश कुमार के पक्ष में हो गया है। पांच तारीख को वोटों की गिनती के साथ ऐसे सवालों के जवाब मिल जाएंगे।
आगे पढ़ें तस्वीरों के साथ...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn